Menoitios (syn Aktora)

Menoitios (, ) je v gréckej mytológii syn fóckeho hrdinu Aktora,Apollodoros, Kronika, 1,9,16. otec Achilleovho priateľa Patrokla.

Menoitios nastúpil na trón v Opunte. Za mlada sa zúčastnil slávnej výpravy Argonautov, plaviacich sa na lodi Argó pod vedením Iasóna do ďalekej Kolchidy pre zlaté rúno.Hyginus, Fabulae 14.

So svojou manželkou Polymélou, dcérou fthíjskeho kráľa Pélea, mali syna PatroklaApollodoros, Kronika, 3,13,8., ktorý sa rozhodol odísť so svojim priateľom Achilleom do trójskej vojny. Menoitios vtedy synovi kládol na srdce, aby bol vo vojne Achilleovi ochrancom a radcom, pretože je starší a skúsenejší.

Ako to u otcov býva, Menoitios schopnosti svojho syna preceňoval. Vzťah medzi jeho synom a Achilleom sa vyvinul práve naopak. Patroklos slávneho hrdinu Achillea vo vojne na slovo poslúchal a vždy bojoval iba v jeho tieni. Iba raz ho neposlúchol a aj to z čírej šľachetnosti a stálo ho to život.Homér, Iliada, 16, 843-855.

 Referencie a bibliografia 

Kategória:Postavy gréckej mytológie
Kategória:Argonauti